মেঘা মজুমদার

মেঘা মজুমদার (জন্ম ১৯৮৭ / ১৯৮৮) একজন ভারতীয় ঔপন্যাসিক, যিনি নিউ ইয়র্ক শহরে থাকেন। তাঁর প্রথম উপন্যাস, এ বার্নিং, নিউ ইয়র্ক টাইমস -এর সর্বাধিক বিক্রিত বইয়ের মধ্যে একটি ছিল। বইটি ২০২১ সালে সাহিত্য একাডেমি যুবা পুরস্কার পুরস্কার এবং ২০২২ সালে একটি হোয়াইটিং পুরস্কার জিতেছিল।

 প্রাথমিক জীবন 
মেঘা মজুমদার ভারতের কলকাতায় জন্মগ্রহণ করেন। ২০০৬ সালে, তিনি হার্ভার্ড বিশ্ববিদ্যালয়ে সামাজিক নৃবিজ্ঞান অধ্যয়নের জন্য মার্কিন যুক্তরাষ্ট্রে চলে যান। তিনি এরপর জনস হপকিন্স ইউনিভার্সিটিতে তাঁর স্নাতক অধ্যয়ন শেষ করেন এবং নৃবিজ্ঞানে স্নাতকোত্তর ডিগ্রি অর্জন করেন।

 কর্মজীবন 
মেঘা মজুমদারের প্রথম উপন্যাস, এ বার্নিং , ২০২০ সালে প্রকাশিত হয়েছিল এবং নিউইয়র্ক টাইমসের সর্বাধিক বিক্রিত বইয়ের মধ্যে একটি ছিল। দ্য ওয়াশিংটন পোস্টের রন চার্লস লিখেছেন মেঘা মজুমদার "প্রান্তিক মানুষদের আশা ও ভয়ের প্রতি মনোযোগ দিয়ে একটি অশান্ত সমাজের বিস্তীর্ণ পরিসরকে তুলে ধরার করার এক অদ্ভুত ক্ষমতা প্রদর্শন করেন। এর প্রভাব বাহিত হয়ে আসে, সেটি প্রায়শই রোমাঞ্চকর, অবশেষে হতাশাজনক। এটা কোন আশ্চর্যের বিষয় নয় যে এই উদ্দীপক উপন্যাসটি টুডে শো বুক ক্লাবের জন্য বেছে নেওয়া হয়েছিল এবং অবিলম্বে সর্বাধিক বিক্রিত তালিকায় উঠে গিয়েছিল।" টাইমে, নয়না বাজেকাল উপন্যাসটিকে "সমসাময়িক ভারতে আধিপত্য বিস্তারকারী রাজনৈতিক আখ্যানগুলির একটি শক্তিশালী সংশোধনী" হিসাবে বর্ণনা করেছিলেন।

২০২০ সালে, মেঘা মজুমদার দ্য ওয়াল স্ট্রিট জার্নালকে বলেছিলেন, "আমি আশা করি যে প্রশ্নগুলি [আমি বইটিতে জিজ্ঞাসা করেছি] ভারতে উপস্থিত হবে না এবং ... যে এখানকার পাঠকরা সমসাময়িক আমেরিকার কথাও ভাবতে সক্ষম হবেন।" মজুমদারের রচনাশৈলী ঝুম্পা লাহিড়ী এবং ইয়া গিয়াসির সাথে তুলনা করা হয়েছে।

মেঘার উপন্যাস প্রকাশের সময়, তিনি নিউইয়র্ক সিটিতে ক্যাটাপল্ট বুকস-এ সম্পাদক হিসাবে কাজ করছিলেন। ২০২১ সালে, মেঘা মজুমদারকে ক্যাটাপল্টের প্রধান সম্পাদক হিসেবে উন্নীত করা হয়, এবং তাঁর লেখকদের মধ্যে ম্যাথিউ সেলেসিস, রাণ্ডা জারার, রুবি হামাদ, সিন্দ্য ভানু ও ইয়ে চুন অন্তর্ভুক্ত ছিলেন। ২০২২ সালের মে মাসে, তিনি তাঁর লেখা এবং শিক্ষাদানে মনোনিবেশ করার জন্য এই পদ ছেড়ে দেন।

 সম্মান ও পুরস্কার 
এ বার্নিং ২০২১ সালের কথাসাহিত্যের জন্য অ্যাণ্ড্রু কার্নেগি পদকের জন্য সংক্ষিপ্ত তালিকাভুক্ত হয়েছিল, ২০২১ সালে সাহিত্য একাডেমি থেকে একটি যুবা পুরস্কার পুরস্কার জিতেছিল, এবং ২০২২ সালের এপ্রিলে মেঘা মজুমদার একটি হোয়াইটিং পুরস্কার জিতেছিলেন।

 গ্রন্থপঞ্জি 

 এ বার্নিং, নিউ ইয়র্ক : আলফ্রেড এ. নপফ, ২০২০। 
আইএসবিএন 9780525658696

 তথ্যসূত্র 

 বহিঃসংযোগ 

 পেঙ্গুইন ইণ্ডিয়াতে মেঘা মজুমদার

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জনস হপকিন্স বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নিউ ইয়র্ক শহরের লেখক
বিষয়শ্রেণী:কলকাতার লেখক
বিষয়শ্রেণী:মার্কিন যুক্তরাষ্ট্রে ভারতীয় অভিবাসী
বিষয়শ্রেণী:২১শ শতাব্দীর ভারতীয় লেখক
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:জীবিত ব্যক্তি
বিষয়শ্রেণী:বাঙালি বংশোদ্ভূত মার্কিন ব্যক্তি